CELEX: 62009CN0340
Language: sk
Date: 2009-08-25 00:00:00
Title: Vec C-340/09: Žaloba podaná 25. augusta 2009 — Komisia Európskych spoločenstiev/Španielske kráľovstvo

24.10.2009   
            
            
               SK
            
            
               Úradný vestník Európskej únie
            
            
               C 256/15
            
         Žaloba podaná 25. augusta 2009 — Komisia Európskych spoločenstiev/Španielske kráľovstvo
   (Vec C-340/09)
   2009/C 256/29
   Jazyk konania: španielčina
   
      Účastníci konania
   
   
      Žalobkyňa: Komisia Európskych spoločenstiev (v zastúpení: S. Pardo Quintillán a D. Recchia, splnomocnení zástupcovia)
   
      Žalovaný: Španielske kráľovstvo
   
      Návrhy žalobkyne
   
   
               —
            
            
               určiť, že Španielske kráľovstvo si tým, že vo vzťahu k určitým zoologickým záhradám, ktoré sa nachádzajú v Aragónsku, Astúrii, na Kanárskych ostrovoch, v Kantábrii, Kastílii-Leóne, vo Valencii, Estremadure a v Galícii,
               
                           —
                        
                        
                           nezabezpečilo, aby najneskôr do dátumu stanoveného v smernici Rady 1999/22/ES (1) z 29. marca 1999 o chove voľne žijúcich živočíchov v zoologických záhradách, všetky zoologické záhrady na jeho území mali platnú licenciu vydanú v súlade s článkom 4 ods. 2 a 3, a pokiaľ ide o Aragónsko, Astúriu, Kanárske ostrovy, Kantábriu a Kastíliu-León, v súlade s článkom 4 ods. 4 smernice,
                        
                     
                           —
                        
                        
                           v prípade zoologických záhrad, ktoré nemajú licenciu, nerozhodlo o ich uzatvorení v súlade s článkom 4 ods. 5 smernice,
                        
                     nesplnilo si povinnosti, ktoré mu vyplývajú z článku 4 ods. 2, 3, 4 a 5 uvedenej smernice,
            
         
               —
            
            
               zaviazať Španielske kráľovstvo na náhradu trov konania.
            
         
      Žalobné dôvody a hlavné tvrdenia
   
   Komisia sa domnieva, že Španielske kráľovstvo
   
               —
            
            
               nezabezpečilo, aby najneskôr do dátumu stanoveného v smernici všetky zoologické záhrady na jeho území mali platnú licenciu vydanú v súlade s článkom 4 ods. 2 a 3, a pokiaľ ide o Aragónsko, Astúriu, Kanárske ostrovy, Kantábriu a Kastíliu-León, v súlade s článkom 4 ods. 4 smernice,
            
         
               —
            
            
               v prípade zoologických záhrad, ktoré nemajú licenciu, nerozhodlo o ich uzatvorení v súlade s článkom 4 ods. 5 smernice.
            
         
      (1)  Ú. v. ES L 94, s. 24; Mim. vyd. 15/004, s. 140.